সৰ্বশিক্ষাৰ অধীনৰ টেট্ উত্তীৰ্ণ শিক্ষক সকলে বৰ্ধিত মৰগীয়া বানচ ,বকেয়া, মেডিকেল ৰিন্বাৰ্চমেণ্টৰ সুবিধা,বেংকলোনৰ সুবিধা লাভ কৰিব লাগে যদিও বৰ্তমানেও এই সুবিধাসমূহ প্রদান নকৰি চৰকাৰে নিজৰে কেবিনেট সিদ্ধান্তক তথা ৰাজ্যপাল নিৰ্দেশনাক ভঙ্গ কৰিছে।
উল্লেখযোগ্য যে, সৰ্বশিক্ষাৰ শিক্ষক সকলক কেন্দ্ৰীয় প্রজেক্ট এপ্ৰোভেল বোৰ্ড (পেব) ৰ নিৰ্দেশনা অনুযায়ী দ্বৈত কেডাৰ ভঙ্গ কৰি চাকৰি নিয়মীয়া কৰিব লাগে। কিন্তু আজি পৰ্যন্ত ৰাজ্যৰ শিক্ষাবিভাগৰ কোনো সদিচ্ছা দেখা পোৱা নাই ।
সদৌ অসম প্ৰাথমিক টেট্ উত্তীৰ্ণ শিক্ষক সমাজে সংবাদমেল যোগে জনায় যে, অতিমাৰীৰ সময়ছোৱাত তথা সাধাৰণ পৰিস্থিতিতো শিক্ষক সমাজে আন্দোলনৰ পন্থা লব নিবিচাৰে। চৰকাৰ প্রতিটো কামতে টেট্ উত্তীৰ্ণ শিক্ষক সমাজে সহযোগ কৰি আহিছে আৰু আগলৈও সহযোগ কৰি যোৱাৰ বাবে সংকল্পৱদ্ধ ।
কিন্তু বিভাগ তথা বিভাগীয় মন্ত্ৰীৰ অৱহেলাৰ বাবে শিক্ষক সকলে আন্দোলনৰ পথ লবলৈ বাধ্য হৈছে।
সংগঠনে বহুবাৰ বিভাগীয় মন্ত্ৰী :শিক্ষা বিভাগ তথা সৰ্বশিক্ষাক প্ৰাপ্যখিনি নিয়ম অনুযায়ী প্রদানৰ দাবী জনাই আহিছিল যদিও কোনো সঁহাৰি লাভ নকৰিলে যাৰ পৰিপ্ৰেক্ষিতত শিক্ষক সমাজে ৰাজপথত ওলাবলৈ বাধ্য হৈছে।
১ ফেব্ৰুৱাৰীত শিক্ষক সমাজে জিলা মিছন সমন্বয়কৰ কাৰ্যালয়ত অৱস্থান ধৰ্মঘট কৰিব বুলি আজি সংবাদমেলত প্ৰকাশ কৰে।
জিম কৰি থাকোতেই হঠাতেই ঢলি পৰি আকস্মিক মৃত্যু যুৱতীৰ! (ভিডিঅ')
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
